ไข่คอสมอส 12 ราศี ค่านับพันล้านบาท ในงานโชว์อัญมณี
ฝีมือช่างไทยล้วนๆ ,บิวตี้ เจมส์ จัดเต็มโชว์ศักยภาพช่างฝีมือไทย ดึง 4 ดาราดัง แอน-มาริโอ้-มิ้นต์ ชาลิดา-แพท ณปภา ร่วมโชว์สุดยอดเครื่องประดับ ไข่คอสมอส 12 ราศี ทำจากทองคำแท้หนักกว่า 1,306 บาท ฝังเพชรพลอยอัญมณี 12 ชนิด น้ำหนักรวมเกือบ 2 หมื่นกะรัต ในงาน ไดมอนด์ อิน เดอะ วันเดอร์แลนด์ ซีเครท การ์เด้น พร้อมเปิดให้ประชาชนเข้าชมฟรี ถึง 27 พ.ค.นี้ ที่เซ็นทรัล ชิดลม,ที่ดิ อีเวนต์ฮอลล์ ชั้น 3 ศูนย์การค้าเซ็นทรัล ชิดลม เมื่อช่วงเย็นวันที่ 8 พ.ค. บริษัท บิวตี้ เจมส์ แฟคตอรี่ จำกัด จัดงาน ไดมอนด์ อิน เดอะ วันเดอร์แลนด์ ซีเครท การ์เด้น งานแสดงนวัตกรรมและจำหน่ายเครื่องประดับและอัญมณีฝีมือคนไทยคุณภาพระดับสากลจาก บิวตี้ เจมส์ และแบรนด์ในเครือ มาจัดโชว์บนพื้นที่กว่า 1,900 ตารางเมตร ในบรรยากาศที่ถูกเนรมิตด้วยฉากจากเรื่องราวของนิทานสุดคลาสสิก อาทิ สำรับไพ่ กระจกวิเศษ ตะเกียงยักษ์ เพื่อให้รู้สึกเสมือนเข้าสู่การผจญภัยไปในดินแดนของเทพนิยาย รายล้อมด้วยความระยิบระยับของเครื่องประดับอัญมณีเพชรพลอยไปทั่วงาน ท่ามกลางแขกรับเชิญที่เป็นเหล่าเซเลบคนดังให้ความสนใจมาชมสิ่งสวยงามกันคับคั่ง,จากนั้นเวลา 16.30 น. เป็นช่วงไฮไลต์สำคัญของ งาน คือ การเผยโฉมอัญมณี ไข่คอสมอส 12 ราศี ถูกตั้งตระหง่านภายในงานและถูกปิดด้วยผ้าคลุมอย่างมิดชิด จากนั้นได้นักแสดงแถวหน้าของเมืองไทย ได้แก่ แอน ทองประสม, มาริโอ้ เมาเร่อ, มิ้นต์-ชาลิดา วิจิตรวงศ์ทอง และ แพท-ณปภา ตันตระกูล ร่วมกันเดินออกมาเปิดผ้าคลุมเผยให้เห็นไข่ทองคำฝังเพชรพลอย อายุ 29 ปี ทำจากทองคำแท้ 18K White Gold และ 18K Yellow Gold หนักกว่า 1,306 บาท หรือประมาณ 50 กิโลกรัม และแพลตินัม น้ำหนัก 465 กรัม ภายในรังสรรค์เป็นดอกไม้สีทองประดับอัญมณี 12 ชนิด ได้แก่ พลอยบุษราคัม, ไพลิน, ทับทิม, พลอยแซฟไฟร์สีม่วง, อเมทิสต์, กรีนทัวมาลีน, ซิทริน, สวิสบลูแพซ, โรสควอตซ์, โกเมน และคริสตัล น้ำหนักรวม 16,985.85 กะรัต และเพชรน้ำหนัก 108 กะรัต มูลค่านับพันล้านบาท สร้างสรรค์โดยฝีมือช่างคนไทย ทำเอาผู้ที่ได้เห็นต่างส่งเสียงฮือฮาไปทั่วทั้งงาน เพราะตกตะลึงในงานศิลป์ที่ถูกสร้างออกมาอย่างวิจิตรงดงาม,ทั้งนี้ นายสุริยน ศรีอรทัยกุล กก.ผจก. บริษัท บิวตี้ เจมส์ แฟคตอรี่ จำกัด เปิดเผยว่า เพื่อเป็นการแสดงศักยภาพอุตสาหกรรมอัญมณีไทย บิวตี้ เจมส์ จึงได้จัดงานแสดงและจำหน่ายเครื่องประดับและอัญมณี มีไฮไลต์ของงานคือ ไข่คอสมอส 12 ราศี อัญมณีที่ประเมินมูลค่าไม่ได้ จัดทำขึ้นมาพิเศษเพื่อใช้ต้อนรับแขกคนสำคัญระดับประเทศจากทั่วโลก อาทิ สมเด็จพระราชินีแห่งบรูไน และราชวงศ์สวีเดน เสด็จมาเยือนประเทศไทยเป็นการส่วนพระองค์ นอกจากนี้ ยังมีเครื่องประดับเพชรและอัญมณี 13 เซต คอลเลกชันพิเศษที่รังสรรค์ขึ้นสำหรับงานนี้โดยเฉพาะ ได้รับแรงบันดาลใจจากความงดงามของเทพนิยาย เช่น The Frozen (เดอะ โฟรเซน) มงกุฎเพชรที่โดดเด่น ด้วยดีไซน์พลิ้วไหว เป็นตัวแทนของรักนิรันดร์, Diamond in the Wonderland (ไดมอนด์ อิน เดอะ วันเดอร์แลนด์) เซตเครื่องประดับพลอยไพลินที่ได้รับการเจียระไนแบบพิเศษ ทั้งนี้ งาน ไดมอนด์ อิน เดอะ วันเดอร์แลนด์ ซีเครท การ์เด้น ประชาชนสามารถเข้าชมได้ถึงวันที่ 27 พ.ค. ตั้งแต่เวลา 10.00-22.00 น. โดยไม่เสียค่าใช้จ่าย
บิวตี้ เจมส์ จัดเต็มโชว์ศักยภาพช่างฝีมือไทย ดึง 4 ดาราดัง แอน-มาริโอ้-มิ้นต์ ชาลิดา-แพท ณปภา ร่วมโชว์สุดยอดเครื่องประดับ
ไข่คอสมอส 12 ราศี,ไข่คอสมอส,เซ็นทรัล ชิดลม,เครื่องประดับ,บิวตี้ เจมส์,ข่าวทั่วไป